A Bizottság napokban kiadott határozata engedélyezte a program változatlan működését egészen 2027-ig.

Magyarország azon kevés országok közé tartozik, amely támogatásokkal ösztönzi az állattartó gazdákat azért, hogy az Európai Unióban előírtEzek a többletfeltételek például nagyobb férőhelyet, az előírásokon felüli tartási viszonyokat, almozást és takarmányozást jelent, amelyek által jelentősen javulnak a haszonállatok körülményei.

Változatlan tartalommal folytatódhat tovább 2021 után is a tenyészkoca állatjóléti támogatási program

A tenyészkoca állatjóléti támogatási programot az agrártárca 2015. év elején vezette be a sertéságazat részére. Az intézkedés célja, hogy vissza nem térítendő támogatásban részesüljenek azok a gazdálkodók, akik ilyen módon jobb tartási körülményeket teremtenek állataiknak. A programban évente több mint 800 gazdálkodó vesz részt, számukra 8,62 milliárd forint támogatást biztosít az agrártárca.

A tisztán nemzeti forrásból finanszírozott program uniós jóváhagyása 2021. január 31-én lejár. Az Agrárminisztérium - egyeztetve az ágazati szereplőkkel- már ez év januárban kezdeményezte a program meghosszabbítását az Európai Bizottságnál, változatlan tartalommal. A Bizottság napokban kiadott határozata engedélyezte a program további működését változatlan előírások mellett, egészen 2027. január 31-ig.